
REPUBLIKA HRVATSKA
TRGOVAČKI SUD U ZAGREBU
Zagreb, Amruševa 2/II							7 St-1389/15-6

U  I M E  R E P U B L I K E  H R V A T S K E
R J E Š E N J E

	Trgovački sud u Zagrebu po sucu pojedincu Vesni Malenica kao stečajnom sucu po prijedlogu predlagatelja Financijska agencija, RC Zagreb, Podružnica Zagreb, Trg svibanjskih žrtava 1995. 1, Zagreb, radi zahtjeva za provedbu skraćenog stečajnog postupka nad dužnikom WEB-INFO d. o. o., Zagreb, Miramarska 107, OIB 05960268933, 21. kolovoza 2017.

r i j e š i o   j e

1. Nastavlja se postupak.
2. Odbacuje se prijedlog predlagatelja Financijska agencija, RC Zagreb, Podružnica Zagreb, Trg svibanjskih žrtava 1995. 1, Zagreb, za pokretanje skraćenog stečajnog postupka nad dužnikom WEB-INFO d. o. o., Zagreb, Miramarska 107, OIB 05960268933 od 18. rujna 2015.

Obrazloženje

Podneskom od 18. rujna 2015. predlagatelj FINANCIJSKA AGENCIJA, RC Zagreb, Podružnica Zagreb, podnio je ovom sudu zahtjev za provedbu skraćenog stečajnog postupka nad dužnikom WEB-INFO d. o. o., Zagreb, Miramarska 107, OIB 05960268933.
Rješenjem suda broj St-1389/15-5 od 4. prosinca 2015. prekinut je postupak do donošenja odluke u ovosudnom predmetu St-1437/13.
	Uvidom u e-spis utvrđeno je da je rješenjem ovog suda broj St-1437/13-40 od 7. srpnja 2017. otvoren stečajni postupak nad gore navedenim dužnikom. Navedeno rješenje postalo je pravomoćno 27. srpnja 2017.
	Kako je na taj način udovoljeno zahtjevu predlagatelja u ovom predmetu, to proizlazi da je o istom zahtjevu već pravomoćno odlučeno.
	Stoga je prijedlog valjalo odbaciti temeljem odredbe čl. 333 Zakona o parničnom postupku u svezi s čl. 10 Stečajnog zakona.
Zagreb, 21. kolovoz 2017.

									SUDAC:
									Vesna Malenica v. r. 
POUKA O PRAVNOM LIJEKU: 
	Protiv ovog rješenja, nezadovoljna stranka može uložiti žalbu Visokom trgovačkom sudu Republike Hrvatske u roku od 8 dana po primitku rješenja, a ulaže se putem ovog Suda u 2 primjerka za Sud i po 1 za svaku protivnu stranku. 

Za točnost otpravka – ovl. službenik
								Kristina Švajger

